b'\n_START_ARTICLE_\nLaura\n_START_SECTION_\nIzvor imena\n_START_PARAGRAPH_\nIme Lavra oziroma njena \xc5\xa1tevil\xc4\x8dnej\xc5\xa1a razli\xc4\x8dica Laura je skraj\xc5\xa1ana oblika iz imena Lavrencija, ta pa izhaja iz latinskega imena Laurentia, ki je \xc5\xbeenska oblika imena Laurentius v  sloven\xc5\xa1\xc4\x8dini Lovrenc.\n_START_SECTION_\nTujejezikovne razli\xc4\x8dice\n_START_PARAGRAPH_\nLaurie, Laure, Lauretta, Laury,  Lauren ...\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Laura: 2.120. Med vsemi \xc5\xbeenskimi imeni pa je ime Laura po pogostosti uporabe uvr\xc5\xa1\xc4\x8deno na 120. mesto.\n_START_SECTION_\nOsebni praznik\n_START_PARAGRAPH_\nV koledarju je ime Laura skupaj z imenom Lovrenc, razen tega pa sta v koledarju zapisani \xc5\xa1e: Laura (argentinska redovnica, umrla 22. januarja 1904) in Laura (\xc5\xa1panska redovnica in mu\xc4\x8denka, umrla 19. oktobra 864).'